PRÍLOHA č. 1.
Zmluva o dielo

uzatvorená podľa § 536 a nasl. Obchodného zákonníka číslo 513/1991 Zb.

Článok I.
Zmluvné strany

1.Objednávateľ :	Mestská časť Bratislava-Petržalka
Zastúpenie :	Milan Ftáčnik, starosta
Adresa :	Kutlíkova č. 17, 851 02 Bratislava 5
IČO :	603 201
DIČ :	2020936643
Banka :	DEXIA Banka Slovensko a.s.
Číslo účtu :	1800599001/5600

2.Zhotoviteľ :	
Zastúpenie :	
	
Adresa :	
IČO :	
DIČ :	
IČ DPH :	
Banka :	
Číslo účtu :	
Zapísaný: 

Článok II.
Predmet zmluvy

1.	Predmetom plnenia medzi zmluvnými stranami je oprava  živičných krytov vozoviek v  mestskej  časti  Bratislava-Petržalka  technológiou JETPATCHER pre rok 2010 podľa požiadaviek objednávateľa.

2.	Rozsah prác, ktoré sa zhotoviteľ zaväzuje vykonať pre objednávateľa je daný predmetom obstarávania a bude upresňovaný na základe jednotlivých objednávok zo strany objednávateľa. Podkladom pre vystavenie objednávky bude cenová ponuka zhotoviteľa.

Článok III.
Doba realizácie diela

1.	Dielo špecifikované v čl. II tejto zmluvy bude realizované v termínoch :
	-  začatie: podľa termínov bližšie špecifikovaných v jednotlivých objednávkach
	-  ukončenie   : 31.12. 2010

2.	Čas, ktorý zhotoviteľ potrebuje na začatie prác po doručení výzvy objednávateľa je 5 dní. 
	Ukončenie prác na ucelenej časti podľa dohody a rozsahu dohodnutých prác bude presne špecifikované v každej jednotlivej objednávke.
           	
3. 	Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať v skoršom termíne.

4.	Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto dohode. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.

5.	Objednávateľ sa zaväzuje, že dokončené dielo v rozsahu čl. II. prevezme a za jeho zhotovenie zaplatí dohodnutú cenu.

Článok IV.
Cena za dielo a platobné vzťahy

1.	Dohodnutá cena za dielo podľa čl. II tejto zmluvy je určená cenovou ponukou uvedenou    v súťažnom návrhu,  ktorá tvorí neoddeliteľnú súčasť tejto dohody. V cene je zahrnutá aj preprava zmesi, resp. iné vedľajšie výdaje spojené s realizáciou predmetu obstarávania.

2. 	Cena za dielo je stanovená v zmysle zákona NR SR č. 18/1996 Z.z. o cenách ako maximálna zmluvná cena.

3.	Právo na vyhotovenie faktúry a zaplatenie ceny za zhotovenie diela vzniká zhotoviteľovi riadnym dokončením diela a jeho odovzdaním objednávateľovi. Podkladom pre úhradu ceny za zhotovenie diela bude faktúra vystavená zhotoviteľom, doložená protokolom o odovzdaní a prevzatí diela. Objednávateľ overí a potvrdí súpis vykonaných prác do 3 dní po jeho predložení. 

4.	Úhrada sa vykoná platobným príkazom do 14 dní po doručení odsúhlasenej faktúry za realizované práce.

5.	Zmena ceny dohodnutých prác alebo práce nad rámec ponuky, môžu byť upravené len vzájomnou dohodou objednávateľa a zhotoviteľa.
	
6.	Zmluvné strany sa dohodli, že v prípade obmedzenia alebo rozšírenia diela oproti cenovej ponuke, bude zmluvná cena upravená dohodou zmluvných strán.

Článok V.
Podmienky vykonania diela

1.	Zhotoviteľ zrealizuje predmet obstarávania v zmysle ustanovení STN, bude rešpektovať ON a technické podmienky pre práce v stavebníctve. 

2.	Počas prác bude dodržaná vyhláška 374/1990 Zb. o bezpečnosti práce a technických zariadení pri stavebných prácach.

3. 	Zhotoviteľ zabezpečí počas výstavby maximálne možné zamedzenie prašnosti a hlučnosti, ochranu vzrastlej zelene a je povinný na odovzdanom stavenisku udržiavať poriadok a čistotu. Po ukončení diela je zhotoviteľ povinný vyčistiť opravovanú časť komunikácie a odviezť prípadný odpad na skládku. Za nesplnenie tejto povinnosti je zhotoviteľ povinný zaplatiť zmluvnú pokutu 20 € za každý aj začatý deň omeškania.

4.	Náklady na  úhradu spotrebovaných energií hradí zhotoviteľ a sú súčasťou zmluvnej ceny.

Článok VI.
Odovzdanie diela a chyby diela

1.	Dielo bude považované za riadne ukončené po skončení všetkých prác dohodnutých v objednávkach  pre jednotlivé časti.

2.	Po  ukončení   diela  (ucelenej časti)  vyzve   zhotoviteľ   objednávateľa  k  prevzatiu diela  (ucelenej časti). Odovzdanie a prevzatie diela sa vykoná protokolom o odovzdaní a prevzatí diela (ucelenej časti).

3.	Zhotoviteľ je zodpovedný za prípadné škody, ktoré vzniknú počas realizácie diela (jedná sa najmä o prípadné zaliatie kanalizačných mreží dažďových vpustov asfaltovou zmesou). 

4.	Zhotoviteľ zodpovedá za kvalitu vykonaných prác v zmysle tejto dohody.

5.	Zhotoviteľ zodpovedá za chyby, ktoré predmet plnenia v čase jeho odovzdania objednávateľovi má. Za chyby, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinnosti.

Článok VII.
Záručná doba na dielo

1.	Záručná doba na dodané práce a dodávky je 24 mesiacov a začína plynúť odo dňa protokolárneho odovzdania a prevzatia predmetu tejto zmluvy.

2.	Pre prípad vady predmetu plnenia dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady v najkratšom technicky možnom termíne. Objednávateľ sa zaväzuje, že prípadnú reklamáciu vady diela uplatní bezodkladne po jej zistení, písomnou formou, do rúk oprávneného zástupcu zhotoviteľa podľa čl. I. tejto zmluvy.

3.	Zmluvné strany sú povinné každú reklamáciu vád predmetu dohody urýchlene prerokovať a dohodnúť opatrenia na ich odstránenie. Ak nebolo dohodnuté inak, platí 15 dňová lehota na odstránenie vád, ktorá začína plynúť dňom nasledujúcim po doručení reklamácie. Nedodržanie lehoty pre odstránenie vád podlieha zmluvnej pokute 10 € za každý deň omeškania.
 
4.	V prípade mimoriadne závažného porušenia zhotoviteľových povinností, podľa tejto dohody, má objednávateľ právo od nej odstúpiť s tým, že zhotoviteľovi nahradí len výdavky preukázateľne vynaložené na zlepšenie kvality realizovaného diela. 

Článok VIII.
Zmluvná pokuta

1.	Zhotoviteľ sa  zaväzuje zaplatiť  zmluvnú pokutu v  prípade oneskoreného  odovzdania diela 
	(ucelenej časti) objednávateľovi vo výške 0,05 % z ceny diela (ucelenej časti) za každý deň omeškania.

2.	V prípade, že sa objednávateľ dostane do omeškania s úhradou platby za odovzdané dielo (ucelenú časť) má zhotoviteľ právo požadovať úroky z omeškania vo výške 0,05 % z dlžnej sumy za každý začatý kalendárny deň omeškania.

Článok IX.
Ostatné ustanovenia

1.	Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám pre iné účely, ako pre plnenie podmienok tejto dohody.
	
2.	Pre práva a záväzky tejto dohody platia príslušné ustanovenia Obchodného zákonníka, pokiaľ nie sú v tejto dohode dohodnuté inak.

3.	V prípade porušenia zmluvných záväzkov nedodržaním podstatných kvalitatívnych a dodacích podmienok v zmysle tejto dohody má objednávateľ právo odstúpiť od dohody.

4.	Meniť alebo dopĺňať obsah tejto dohody je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán.

5.	Táto dohoda je vyhotovená v piatich rovnopisoch, z ktorých tri vyhotovenia si ponechá objednávateľ a dve vyhotovenia zhotoviteľ.

6.	Táto dohoda nadobúda platnosť a účinnosť dňom podpisu oprávnenými zástupcami obidvoch zmluvných strán.

Objednávateľ :					  Zhotoviteľ :

V Bratislave  dňa :					  V Bratislave  dňa : 

..................................................                                    ..................................................
               Milan Ftáčnik                             			    
                   starosta